Държавен вестник, бр. 14, 2015 г., стр. 43

БРОЙ  14	
Д Ъ Р Ж А В Е Н  В Е С Т Н И К 	
СТР.  43  
Приложение № 4 
към чл. 3, ал. 1, т. 1
Процедура за оценяване на съответствието 
„Съответствие с типа“ – модул C
1. „Съответствие с типа“ – модул С, е част от 
процедура за оценяване на съответствието, чрез 
която производителят или неговият упълномощен 
представител, установен в Европейския съюз, 
осигурява и декларира, че посочените продукти 
са в съответствие с типа, описан в ЕО серти-
фиката за изследване на типа, и отговарят на 
приложимите към тях изисквания на наредбата.
2. Производителят нанася върху всеки продукт 
„СЕ“ маркировка и съставя писмена декларация 
за съответствие.
3. Производителят трябва да предприеме 
всички необходими мерки, за да осигури, че 
производственият процес гарантира съответ-
ствието на произведения продукт с типа, описан 
в ЕО сертификата за изследване на типа, и със 
съществените изисквания на наредбата.
4. Производителят или неговият упълномощен 
представител съхранява копие от декларацията 
за съответствие за срок 10 години след производ-
ството на последния екземпляр от съответния 
отоплителен топлоизточник.
5. Когато нито производителят, нито негови-
ят упълномощен представител са установени в 
Европейския съюз, задължението да съхранява 
техническата документация е на лицето, което 
пуска продукта на пазара.
6. Нотифицираният орган, избран от произво-
дителя, извършва или възлага извършването най-
малко веднъж годишно на изследване на продукта 
на произволен интервал от време. Той изследва 
подходящ образец от завършените продукти, взет 
на място, и извършва подходящи изпитвания, 
определени в приложимите български стандарти, 
с които се въвеждат хармонизирани европейски 
стандарти, или извършва равностойни на тях 
изпитвания, за да се установи съответствието на 
продукта с изискванията на наредбата. В случай 
че един или повече образци от изследваните 
продукти не показват съответствие, нотифици-
раният орган предприема необходимите мерки 
да не се допускат на пазара продукти, които не 
съответстват на изискванията.
Приложение № 5 
към чл. 3, ал. 1, т. 2
Процедура за оценяване на съответствието 
„Осигуряване качеството на производството“ –  
модул D
1. „Осигуряване качеството на производство-
то“ – модул D, е част от процедура за оценяване 
на съответствието, чрез която производителят, 
който изпълнява задълженията по т. 3, осигурява 
и декларира, че посочените продукти съответ-
стват на типа, описан в ЕО сертификата за из-
следване на типа, и отговарят на изискванията 
на наредбата.
2. Производителят нанася върху всеки продукт 
„СЕ“ маркировка и съставя писмена декларация 
за съответствие. Маркировката се придружава 
от идентификационния номер на нотифицира-
ния орган, извършил оценяване на системата 
за осигуряване качеството на производството и 
проверките по т. 16 и 17.
3. Производителят прилага одобрена система 
по качество на производството, крайния контрол 
и изпитванията на продуктите в съответствие 
с т. 4 – 13 и подлежи на надзор в съответствие 
с т. 14 – 17.
4. Производителят подава заявление за оце-
няване на системата по качеството до избран от 
него нотифициран орган. Заявлението съдържа:
а) всички необходими данни за съответните 
категории продукти;
б) документацията на системата по качест-
вото;
в) техническата документация на одобрения 
тип и копие от ЕО сертификата за изследване 
на типа.
5. Системата по качеството трябва да осигури 
съответствието на продуктите с типа, описан 
в ЕО сертификата за изследване на типа, и с 
приложимите към тях изисквания на наредбата.
6. Всички елементи, изисквания и предпи-
сания, приети от производителя, трябва да са 
систематизирани и подредени под формата на 
документирани правила, процедури и инструкции. 
Документацията на системата по качеството 
трябва да позволява еднозначно тълкуване на 
програмите, плановете, наръчниците и записите 
по качеството и да съдържа описание на:
а) целите по отношение на качеството и 
организационната структура, отговорностите и 
правомощията на ръководството по отношение 
качеството на продуктите;
б) производствените процеси, контрола на 
качеството и техниките за осигуряване на ка-
чеството, както и методите и систематизираните 
действия, които ще се прилагат;
в) изследванията и изпитванията, които ще 
се извършват преди, по време и след производ-
ството, и тяхната периодичност;
г) записите по качеството, като доклади от 
контрола и данни от изпитвания и калибриране, 
доклади за квалификацията на ангажирания 
персонал и др.;
д) начините, позволяващи да се контролира 
постигането на изискваното качество на продук­
тите и ефикасното функциониране на системата 
по качеството.
7. Нотифицираният орган оценява системата 
по качеството, за да определи дали тя съответ-
ства на изискванията по т. 5 и 6. Той приема, 
че системата по качеството съответства на изис-
кванията, ако тя прилага съответните български 
стандарти, с които се въвеждат хармонизирани 
европейски стандарти. Процедурата за оценяване 
включва проверка в работните помещения.
8. Екипът одитори трябва да включва поне 
едно лице с опит в оценяване на технологията, 
отнасяща се за съответния продукт.
9. Нотифицираният орган съобщава на про-
изводителя писмено своето решение от одита. 
Решението съдържа заключенията от изследва-
нето и мотивираното решение от оценяването.